
OHIKIITÄVÄÄ



OHIKIITÄVÄÄ


Lapsuudessa nähdään, koetaan


ainakin vahteja ja kipinää


vanhuudessa usein kihtejä ja vapinaa


ja siinä välissä ollaan


ohikiitävissä hetkissä


usein omavoimaisuuskaikuisia


aika omanlaisia aikuisia.



LUOJAN ASETUS


Poistuessaan kohdusta


ihminen poistuu


siitä


mikä ei poistu(nut)


hänestä.



IHMINEN


Nimikilpeä


ei vauvasta löydy


mutta tuoksu


paljastaa:


’Made in Heaven’.



TAIVAASSA


Ehkä Taivaassa myös


rempataan ja ravataan


saunotaan lailla lasten?


Löylytkin jäävät kesken


koska hyvällä tuulella


mennään, eikä meinata.


Ja jälleen nukahdetaan.



KOLME


Vihreä.


Olen aina ajoissa.


Minuun voi aina luottaa.


Keltainen.


Toisinaan olen ajoissa


ja toisinaan myöhässä.


Minuun ei voi aina luottaa.


Punainen.


Olen aina myöhässä.


Minuun voi aina luottaa.


Sitoutuneen sitoutumaton


kolmisäikeisyyden mysteeri


ei katkea


ei ratkea


niin helposti.



PÄIVÄN HELMI


Jos ja kun väistän fantasian tuottamisen


syntyvät muistelmani varhaislapsuudesta


yhtä helposti ja vaikeasti:


monen monta repaleista yksityiskohtaa


joista syntyy hämmennetty kokonaisuus

